**БАРНОМАИ**

**ҶОНИБДОРИИ ИНКИШОФИ ИҶТИМОИ МАНОТИҚИ КУХИСТОН**

**(Пружаи Фонди Оғохон)**

**MOUNTAIN**

**SOCIETIES DEVELOPMENT SUPPORT PROGRAMME**

**(A project of the AGA KHAN FOUNDATION)**



**ЭЪЛОН: МУҲАНДИСИ САҲРОӢ (5 ҷойи корӣ)**

**СОБИҚА**

Ташкилоти ҷамъиятии “Барномаи Ҷонибдории Инкишофи Иҷтимои Манотиқи Кўҳистон” (ТҶ БҶИИМК) дар Ҷумҳурии Тоҷикистон, лоиҳаи Фонди Оғохон, дар Вилояти Мухтори Куҳистони Бадахшон (ВМКБ), вилояти Хатлон, вилояти Суғд ва ноҳияҳои водии Рашт дар зиёда аз 1,600 деҳа/маҳалла фаъолиятҳои рушди деҳотро пеш бурда истодааст. БҶИИМК бо шарикони давлатӣ ва ғайридавлатӣ ҳамкории зич дошта, дар самти рушди бисёрҷабҳаи минтақаҳои кӯҳистони Тоҷикистон фаъолият намуда, дар беҳтар намудани сифати зиндагӣ дар манотиқи деҳоти Тоҷикистон тавассути равнақ додани а) идоракунии самараноки муштарак тавассути рушди институтсионалии ҷомеаи шаҳрвандӣ, б) интенсификатсияи пойдори соҳаи кишоварзӣ ва идоракунии замин, в) хизматрасниҳои беҳтаршуда ва густаришёфтаи ҷамъиятӣ ва г) хусусӣ барои рушди иҷтимоӣ-иқтисодӣ ва муҳити экологии зист саҳм мегузорад.

**МАЪЛУМОТ ОИДИ ЛОИҲА**

Фонди Тоҷикистонии Оғохон (ФТО) ва шарикони амалисоз (ША), аз қабили Барномаи Ҷонибдории Инкишофи Иҷтимои Манотиқи Кӯҳистон (БҶИИМК), Агентии Оғохон оид ба макони зист (AKAH), ташкилоти САРОБ ва Хадамоти тандурустии Оғохон (ХТО) лоиҳаи панҷсола - Идоракунии ҳамгирошудаи захираҳои табиӣ дар водии Зарафшон барои рушди одилона ва устуворро (INVEST) тарҳрезӣ карданд, ки бевосита 205,281 нафарро (49% бонувон) дар 41 зер-ҳавзаи шахри Панҷакент ва ноҳияҳои Айнӣ ва Кӯҳистони Мастчоҳи водии Зарафшонро фаро мегирад. Лоиҳа қисми Барномаи Рушди Деҳот мебошад, ки маблағгузории Иттиҳоди Аврупо амалӣ карда шуда истодааст. Ҳадафи асосии лоиҳа ин баланд бардоштани воситаҳои зиндагӣ, амнияти озуқаворӣ ва ғизо тавассути пурқувват гардонидани идоракунии устувори захираҳои табиӣ дар водии Зарафшон мебошад.

Равияҳои лоиҳа:

1. Ташвиқ ва пешбурди усулҳои кишоварзии ба иқлим тобовар, устувор ва одилона барои мусоидат ба афзоиши ҳосилнокӣ, гуногунрангӣ ва даромад аз зироаткорӣ, боғдорӣ ва чорводорӣ.
2. Идоракунии ҳамгирошуда, устувор ва одилонаи захираҳои табиӣ барои aфзоиши гуногунии биологӣ ва коҳиши хатари офатҳои табиӣ.
3. Беҳсозии ғизо дар хонаводаҳои мавриди ҳадаф, махсусан барои занони синни репродуктивӣ ва кӯдакони то 5-сола.
4. Дастрасии устувор ва баробар ба хизматрасониҳои бехатари об ва беҳдошт.

БҶИИМК дар доираи ин лоиҳа иқтидори кумитаҳои маҳалла (КМ)тақвият хоҳад дод, то ки онҳо бо дарназардошти баробарҳуқуқии гендерӣ, Нақшаи ҳамгирои идоракунии зер-ҳавза (НИҲО), Нақшаи ҳамгирои рушди деҳа (НҲРД) ва ҳамоҳанг сохтани онҳо бо Барномаи рушди иҷтимоию иқтисодии ноҳия, таҳия ва татбиқ кунанд. Дар асоси ин нақшаҳо ва арзёбии ҳамгирои муҳити зист, тарафҳои манфиатдор барои татбиқи зерлоиҳаҳо оиди беҳтар намудани сатҳи зиндагӣ аз ҷумла дар соҳаи кишоварзӣ, идоракунии захираҳои табиӣ, беҳтар намудани ғизо ва гигиена ва инчунин дастрасӣ ба оби нушокӣ ва беҳдошт фаъолият мебаранд.

БҶМИИК ҳамчун ташкилоти иҷрокунандаи лоиҳа татбиқкунандаи зерлоиҳаҳои дар самти кишоварзӣ, ҷангалу ҷарогоҳ ва обёрию сохтмони системаҳои оби нушокӣ мебошад.

**ҲАДАФ**

Барои амалӣ сохтани ҳадафҳои лоиҳа БҶИИМК вазифаи муҳандиси саҳроиро эълон кардааст, то ки назорати тамоми марҳилаи сохтмон, аз ҷумла тарҳрезӣ, сохтмон, гузаронидани тендер ва ба итмом расидани марҳилаҳои қитъаи мушаххаси лоиҳа дар минтақаи мушаххаси водии Зарафшон масъул хоҳад буд. Интизор меравад, ки муҳандиси саҳроӣ дар тарҳрезӣ ва сохтмони инфрасохтори обтаъминкунӣ ва беҳдошт тамоми қонун,стандартҳо ва талаботҳои дахлдори лоиҳакашӣ ва сохтмонии маҳаллӣ, инчунин таҷрибаҳои беҳтарини маҳаллӣ ва байналмилалиро ба назар гирифта сифати кориро кафолат диҳад.

**МАКОН ВА ДАВОМНОКИИ ВАЗИФА**

Муҳандиси саҳроӣ бо ҷойи кор дар шаҳраки Айнӣ - 2 нафар, дар шаҳри Панҷакент - 2 нафар ва 1 нафар ноҳияи Куҳистони Мастчоҳ бо сафарҳои хизматӣ ба объектҳои лоиҳа дар минтақа. Давомнокии вазифа 12 моҳ ва тамдиди он имконпазир аст. Муҳандиси саҳроӣ ба Сармуҳандиси лоиҳа ҳисобот медиҳад.

**УҲДАДОРИҲО**

* Ҳамоҳангсозӣ ва гузаронидани арзёбии пеш аз сохтмон дар қитъаҳои эҳтимолӣ ва таъмини қитъаҳои интихобшуда аз ҷиҳати техникӣ ва молиявӣ барои сохтмони иншооти обтаъминкунӣ ва канализатсия.
* Ба таври муфассал баррасӣ кардани ҳуҷҷатҳои тарроҳӣ, аз ҷумла нақшаҳои муфассал, ҳисоботи миқдорҳо, ҳисоботҳои топографӣ ва геотехникӣ.
* Боварӣ ҳосил намудан, ки ҳамаи ҳисобҳо дуруст ҳастанд ва дар ҳолати зарурӣ тавсияҳои заруриро пешниҳод намудан.
* Боварӣ ҳосил намудан, ки масолеҳи сохтмонии босифат дар тарҳрезии лоиҳаи сохтмони мақсаднок ба назар гирифта мешаванд.
* То ҳадди имкон истифода бурдани технологияҳои инноватсионӣ дар тарҳрезӣ, ба монанди неруи офтобӣ, лампаҳои деодӣ (LED), системаи вентилятсиява ғайра, аммо он набояд кори оянда ва нигоҳдории иншоотро мушкил кунад ва устувории умумии иншоотро зери хатар гузорад.
* Ҳангоми зарурат нақшаҳо, (BoQ) ва дигар ҳуҷҷатҳои тарроҳиро таҳия намудан.
* Истифода ва риоя намудани кодексҳо ва стандартҳои маҳаллии бинокорӣ, инчунин дастурҳои маҳаллӣ ва байналмилалӣ.
* Иштирок дар раванди тендер ва таъмин намудани интихоби ширкати беҳтарин ва қобилиятноктарин.
* Раванди арзёбии тендер дар якҷоягӣ бо дигар аъзоёни кумитаи тендерӣ, аз ҷумла омода кардани ҳисоботи тендер, боздид аз дафтари вендор ва таҳияи гузориши боздид аз сайт.
* Дастгирии фаъолона дар таҳияи ҳисоботи тендер (ба забони русӣ ё тоҷикӣ) ва таъмини саривақтии он барои тасдиқ.
* Дастгирии таҳияи шартнома барои пудратчиён ва таъминкунандагон.
* Ташкил намудани вохӯрии оғози сохтмон бо пудратчиёни интихобшуда, ки тамоми талаботи шартномавӣ (вақт, арзиш ва сифат) ба таври возеҳ шарҳ дода шаванд.
* Бо ташкилотҳои пудратӣ кор карда, нақшаи муфассали корро тартиб дода, таъмин намудани корҳои сохтмонӣ мувофиқи нақшаи муаян.
* Таъмин намудани назорати доимии рафти корхои сохтимонӣ ва кафолат додан, ки лоиҳа тибқи ҳуҷҷатҳои лоиҳавии тасдиқшуда ва тартиби дахлдори сохтмон амалӣ карда мешавад.
* Боздид намудан аз китъаи лоиҳа ва таъмин намудани сифати баланди корҳои сохтмонӣ.
* Боварӣ ҳосил намудан, ки масолеҳи сохтмонӣ бо сифати баланд аз ҷониби пудратчиён таъмин карда мешавад ва ҳама мувофиқи мушаххасот (спецификация) ва нақшаҳои тасдиқшуда таъмин карда мешаванд.
* Таъмини саривақтии корҳои сохтмонӣ ва таҳияи санади корҳои анҷомдодашуда.
* Пешниҳод намудани рӯйхати муфассали камбудиҳо (рӯйхати нуқсонҳо) пас аз анҷоми корҳои сохтмонӣ таҳия ва то пардохти ниҳоӣ ба пудратчӣ барои бартараф кардани он.
* Ташкили раванди ба истифода додани лоиҳа.
* Дастгирии сари вақт гирифтани ҳама ҳуҷҷатҳои лоиҳавӣ ва тасдиқи сохтмон.

**Ихтисос ва Таҷриба**

***Ихтисос:***

* Дараҷаи бакалаврӣ дар муҳандисии шаҳрвандӣ ва/ё саноатӣ, меъморӣ, муҳандисии гидротехникӣ ё дигар фанҳои марбут талаб карда мешавад. Маълумоти олӣ дар муҳандиси шаҳрвандӣ бо ихтисоси системаи обтаъминкунӣ ва канализатсия афзалтар дорад.

***Таҷрибаи корӣ:***

* Таҷрибаи на камтар аз 5 сол дар идоракунии сохтмон, назорат ва назорати сифати лоиҳаҳои сохтмонӣ.
* Таҷрибаи на камтар аз 3 сол дар соҳаи лоиҳакашӣ ва ё идоракунии сохтмон ва назорати сохторҳои шаҳрвандӣ дар ноҳияҳои дурдасти Тоҷикистон.
* Таҷрибаи корӣ бо ширкатҳои консалтингии тарроҳӣ ё институтҳо, инчунин пудратчиён ва таъминкунандагон.
* Таҷриба дар таҳияи ҳуҷҷатҳои сохтмонӣ (ҳамчун нақшаҳои сохташуда, нақшаҳои сехҳо ва ғ.).
* Таҷрибаи истифодаи кодексҳо ва стандартҳои сохтмонии миллӣ.
* Таҷриба дар тарҳрезии ҳадди ақал биноҳои андозаи хурд.
* Таҷрибаи кор бо ҳама гуна нармафзори CAD, аз қабили AutoCAD, ArchiCAD ё дигар нармафзори дахлдор.
* Таҷрибаи навиштани гузориш бо забонҳои тоҷикӣ ё русӣ.

***Маҳорат ва донишҳои махсус:***

* Маҳорати хуби таҳлилӣ.
* Маҳорати хуби навиштани ҳисобот оид ба техникӣ/баҳодиҳӣ.
* Малакаҳои хуби компютерӣ.

**РАВАНДИ ҲУҶҶАТСУПОРӢ**

Лутфан ҳуҷҷатҳои худро шарҳи ҳоли фаъолияти корӣ (CV) бо мактуби ҳамроҳкунанда (Cover Letter) на дертар

аз **30-уми сентябри соли 2024** ба почтаи электронии hr.recruitment@akdn.org ирсол намоед. Дар мавзуъ“***Муҳандиси саҳроӣ”*** қайд намоед.

*БҶИИМК номзадҳо аз ҳисоби занони ихтисосмандро барои ишғоли ин вазифа дастгирӣ менамояд. БҶИИМК кӯшиш менамояд, ки ба кормандон аз ҳисоби мардон ва занон имкониятҳои баробар дар ишғоли мансабдода шавад ва кормандон тавонанд тавозуни мувофиқро байни кор ва ҳаети шахсӣ нигоҳ доранд.*

*Барои пайдо кардани маълумоти пурра оиди фаъолиятҳои ташкилот ба сомонаи мазкур https://www.akdn.org/where-we-work/central-asia/tajikistan муроҷиат намоед.*

*Раванди тартиби қабул ва интихоби корманд дар БҶИИМК ӯҳдадориҳои моро ба имкониятҳои баробар, ҳифзи*

*кӯдакон аз таҷовузи ҷинсӣ ва таҳаммули сифрӣ нисбат ба озори ҷинсӣ инъикос мекунад.*